paragraph_text: NASA TV (izvorno NASA select) je televizijska postaja u vlasništvu američke svemirske agencije NASA. NASA TV emitira se putem satelita i preko interneta. Na ovoj televizijskoj postaji prikazuju se razne znanstvene emisije te razni prijenosi (uživo) svemirskih misija, lansiranja, itd. Do 2005. godine ova televizijska postaja rabila je analogni prijenos, od 2005. godine koristi digitalni prijenos.